Połowa września. Prezesōm klubōw, kere słabo sztartły w sezōn, po lekku kōńczy sie trwani… Robota w II-ligowym ROW-ie Rybnik po spadku na 14. plac w tabeli straciōł gynał Pioter Piekarczyk. Kryzys kozoł tyż coś pokōmbinować prezesowi Ruchu Chorzōw. Knifym na poprawa formy mo być Juan Ramon Rocha, argyntyński tryner, kery zajmuje plac Krzysztofa Warzychy. Gucia jednak żodyn niy wyciepuje. Zostoł yno „zdegradowany” na pōmagera Rochy, kery trynowoł go za czasow jego nojwiynkszych sukcysōw w Panathinaikosie.
Kiedy Ruch wykulo sie spod kryski chciołby tyż pewno wiedzieć zasłużōny tryner Niebieskich Waldemar Fornalik. Tera jednak przede wszyjskim myślami musi sie już chycić nowej roboty. Ôd środy Waldi je na dyć trynerym Piasta Gliwice. Wloz tamek na plac Dariusza Wdowczyka, bo w Glywicach tyż już zrobiōł sie ôstatnio gynsty luft i to przed sezōnym grzywczym. Fornalik przejmuje Piasta na 14 placu (2 pkt nad placym spadkowym), ale haja ô utrzimani to do pana Waldka nic nowego. Ôdmianom bydzie do niego za to robota w klubie bez finansowego bajzlu. Niy bydzie, beztōż musioł starać sie ô to, eli fusbalisty sie mu szprajcnom i niy przidōm na tryning ani myśleć eli puścić na szpilplac grocza kery sōndzi sie z klubym.
Potyngōm synki z Glywic niy sōm, ale Fornalik musioł zejrzeć w nich potyncjał. W kożdym razie robota w Piaście była rychtyg przemyślanōm decyzjōm. Na dyć bezrobotnymu ôd kwiytnia panu Waldkowi ofert niy brakowało (bezmałaś chcieli go w GKS-ie Tychy, Cracovii, Niecieczy, czy Lubinie). Fornalik, kery miyszko tera w Tychach zaś wybroł jednak Ślōnsk. Ôpcjo chodzynio „w laczkach” do roboty dycki kusi. To bez godki tryner z nojwiynkszym doświadczyniym w ślōnskich klubach. Transferōw za miedza jak widać sie niy lynko. Poza Piastym i Ruchym kludziōł jeszcze na dyć Górnik Zobrze, Polonia Bytom i Odra Wodzisław.
Fornalik, jak sōm pedzioł, debiuty miywoł rozmańte, ale „niyskorzij wszyjsko sie prostowało”. Tym razym na poczōntek 0:1 w pleca z Arkōm.
szl_Latn szl_Latn szl_Latn szl_Latn